**NÁRODNÁ RADA SLOVENSKEJ REPUBLIKY**

VI. volebné obdobie

**334**

## VLÁDNY NÁVRH

## Zákon

z ................ 2012,

**ktorým sa mení a dopĺňa zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

Čl. I

Zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení zákona
č. 492/2010 Z. z., zákona č. 558/2010 Z. z., zákona č. 136/2011 Z. z. a zákona
č. 189/2012 Z. z. sa mení a dopĺňa takto:

V § 2 ods. 3 písm. a) sa na konci čiarka nahrádza slovom „a“ a pripájajú tieto slová: „ spotreba elektriny v stavebnej časti zariadenia na výrobu elektriny, technologickej časti zariadenia na výrobu elektriny a v pomocných prevádzkach výrobcu elektriny na účely výroby elektriny v mieste umiestnenia zariadenia výrobcu elektriny,“.

V § 2 ods. 3 písm. d) sa na konci pripájajú tieto slová: „ktorým je štítkový údaj zariadenia uvedený výrobcom zariadenia na výrobu elektriny; pri zariadení výrobcu elektriny využívajúceho ako zdroj slnečnú energiu je celkovým inštalovaným výkonom zariadenia výrobcu elektriny súčet jednotkových výkonov fotovoltických panelov zariadenia,“.

V § 2 ods. 3 písm. e) sa za slová „na základe“ vkladá slovo „právoplatného“ a za slovo „povolené“ sa vkladá slovo „trvalé“.

V § 2 ods. 3 písm. g) sa za slovo „sústave“ vkladajú slová „a je trvalo preukázateľne oddelený od distribučnej sústavy“.

V § 2 sa odsek 3 dopĺňa písmenom j), ktoré znie:

„j) časom uvedenia zariadenia na výrobu biometánu do prevádzky dátum, kedy bolo na základe právoplatného kolaudačného rozhodnutia3) povolené trvalé užívanie zariadenia na výrobu biometánu.“.

V § 3 ods. 1 písm. b) sa vypúšťajú slová „priamo alebo prostredníctvom miestnej distribučnej sústavy7)“.

Poznámka pod čiarou k odkazu 7 sa vypúšťa.

V § 3 sa odsek 3 dopĺňa písmenom c), ktoré znie:

„c) s celkovým inštalovaným výkonom do 300 MW, ak je elektrina vyrábaná z obnoviteľných zdrojov energie alebo vysoko účinnou kombinovanou výrobou, pre ktoré cena elektriny ustanovená podľa § 6 ods. 1 písm. a) bude nižšia ako pre zariadenia výrobcu elektriny podľa písmena a) a b).“.

V § 3 ods. 5 sa číslo „100“ nahrádza číslom „30“.

V § 3 odsek 6 znie:

„(6) Podpora podľa odseku 1 písm. b), c) a d) sa vzťahuje na zariadenia výrobcu elektriny po dobu 15 rokov od času uvedenia zariadenia do prevádzky alebo od roku rekonštrukcie alebo modernizácie9) technologickej časti zariadenia výrobcu elektriny. Podpora podľa odseku 1 písm. b) a d) sa vzťahuje na zariadenia výrobcu elektriny s celkovým inštalovaným výkonom do 1 MW po celú dobu životnosti zariadenia výrobcu elektriny.“.

V § 3 ods. 8 sa číslo „100“ nahrádza číslom „30“.

V § 3 ods. 9 sa za slová „na dodávku využiteľného tepla,“ vkladajú slová „ktorá nezahŕňateplo použité na energetické spracovanie zvyšku biologicky rozložiteľného odpadu, ktorý zostal po výrobe bioplynu,“.

§ 3 sa dopĺňa odsekom 12, ktorý znie:

„(12) Podpora podľa odseku 1 písm. b) a c) sa nevzťahuje na zariadenia výrobcu elektriny využívajúce ako zdroj vodnú energiu s celkovým inštalovaným výkonom nad 5 MW.“.

V § 3a ods. 3 sa slovo „roku“ nahrádza slovom „času“.

 Za § 3a sa vkladá § 3b, ktorý znie:

„§ 3b

(1) Právo na podporu podľa § 3 a 3a sa nevzťahuje na zariadenie výrobcu elektriny alebo zariadenie na výrobu biometánu, ktoré bolo

postavené bez osvedčenia na výstavbu energetického zariadenia, ak bolo na stavbu potrebné,

postavené alebo uvedené do prevádzky v rozpore s týmto zákonom alebo osobitnými predpismi.9b)

(2) Právo na podporu podľa § 3 zaniká pre zariadenie výrobcu elektriny, ak bola výrobcovi elektriny počas 15 ročnej doby podpory dvakrát právoplatne uložená pokuta podľa § 16 ods. 2, a to dňom právoplatnosti druhého rozhodnutia o pokute

a) za zvýšenie celkového inštalovaného výkonu zariadenia výrobcu elektriny v rozpore s týmto zákonom alebo osobitnými predpismi9b) o viac ako päť percent,

b) za zmenenú schému zapojenia zariadenia výrobcu elektriny v rozpore s týmto zákonom alebo osobitnými predpismi9b) na základe, ktorej dochádza k neúčelnému využitiu vyrobenej elektriny alebo využiteľného tepla,

c) za zistené neúmerné množstvo elektriny, na ktoré sa vzťahuje doplatok podľa § 3 ods. 1 písm. c), ktoré nie je úmerné použitému zariadeniu výrobcu elektriny, a ktoré je dosiahnuté prídavnými zariadeniami.“.

Poznámka pod čiarou k odkazu 9b znie:

„9b) Zákon č. 50/1976 Zb. v znení neskorších predpisov.

 Zákon č. 251/2012 Z. z. o energetike a o zmene a doplnení niektorých zákonov.“.

V § 4 ods. 1 písm. d) sa vypúšťajú slová „priamo alebo prostredníctvom miestnej distribučnej sústavy“.

V § 4 sa odsek 2 dopĺňa písmenom d), ktoré znie:

„d) vrátiť prevádzkovateľovi regionálnej distribučnej sústavy doplatok podľa § 3 ods. 1 písm. c), ktorý mu bol vyplatený v rozpore s podmienkami podpory podľa tohto zákona.“.

V § 4 ods. 6 sa na konci pripája táto veta: „Ak si výrobca elektriny uplatní podporu podľa § 3 ods. 1 písm. b) alebo písm. c) aj na množstvo elektriny vyrobené vysoko účinnou kombinovanou výrobou, uplatní si najviac na množstvo elektriny vypočítané ako rozdiel celkového množstva vyrobenej elektriny a množstva elektriny z obnoviteľných zdrojov energie.“.

V § 4 ods. 7 sa slová „spoločným spaľovaním“ nahrádzajú slovami „spaľovaním alebo spoluspaľovaním“.

 § 4 sa dopĺňa odsekom 11, ktorý znie:

„(11) Výrobca elektriny využívajúci ako zdroj slnečnú energiu je povinný označiť každý fotovoltický panel zariadenia údajom o jeho jednotkovom výkone.“.

V § 5  ods. 7 druhej vete sa slová „trhovú cenu“ nahrádzajú slovami „cenu najmenej vo výške ceny elektriny na straty podľa § 6 ods. 1 písm. b).“.

V § 6 ods. 4 sa slovo „zvýši“ nahrádza slovom „zmení“ a za slovo „zvýšenie“ sa vkladajú slová „alebo zníženie“.

V § 6 ods. 5 sa za slovo „výstavbe“ vkladá čiarka a slová „rekonštrukcii alebo modernizácii“.

V § 6 ods. 7 sa číslo „90“ nahrádza číslom „80“.

V § 7 ods. 3 písm. b) sa na konci bodka nahrádza čiarkou a pripájajú tieto slová: „spaľovaním komunálnych odpadov s podielom biologicky rozložiteľnej zložky odpadov nad 55 %, spaľovaním bioplynu získaného anaeróbnou fermentáciou a z ročnej výroby tepla nevyužije najmenej 50 % na dodávku využiteľného tepla.“.

V § 8 ods. 2 sa vypúšťa písmeno n).

Za § 12a sa vkladá § 12b, ktorý vrátane nadpisu znie:

„§12b

Zmena, zrušenie a oprava potvrdenia

(1) Úrad na žiadosť výrobcu elektriny, výrobcu biometánu alebo z vlastného podnetu zmení alebo zruší potvrdenie o pôvode elektriny z obnoviteľných zdrojov energie, potvrdenie o pôvode elektriny vyrobenej vysoko účinnou kombinovanou výrobou alebo potvrdenie o pôvode biometánu, ak sa preukáže, že bolo vydané na základe nesprávnych údajov alebo nepravdivých údajov. V konaní z vlastného podnetu úrad umožní výrobcovi elektriny a výrobcovi biometánu vyjadriť sa k dôvodom zmeny alebo zrušenia potvrdenia o pôvode elektriny z obnoviteľných zdrojov energie, potvrdenia o pôvode elektriny vyrobenej vysoko účinnou kombinovanou výrobou alebo potvrdenia o pôvode biometánu. Ustanovenia § 7, 8 a  12 sa použijú primerane.

(2) Proti zmene alebo zrušeniu potvrdenia o pôvode elektriny z obnoviteľných zdrojov energie, potvrdenia o pôvode elektriny vyrobenej vysoko účinnou kombinovanou výrobou alebo potvrdenia o pôvode biometánu môže podať výrobca elektriny a výrobca biometánu v lehote 15 dní od doručenia potvrdenia alebo oznámení o zrušení potvrdenia námietku predsedovi úradu. Na konanie o námietkach sa § 13 použije primerane.

(3) Chyby v písaní, v počítaní a iné zrejmé nesprávnosti v písomnom vyhotovení potvrdenia o pôvode elektriny z obnoviteľných zdrojov energie, potvrdenia o pôvode elektriny vyrobenej vysoko účinnou kombinovanou výrobou a potvrdenia o pôvode biometánu úrad kedykoľvek aj bez návrhu opraví a upovedomí o tom výrobcu elektriny alebo výrobcu biometánu.“.

V § 16 sa odsek 1 dopĺňa písmenami ab) až ae), ktoré znejú:

„ab) výrobca elektriny, ak zvýši celkový inštalovaný výkon zariadenia výrobcu elektriny v rozpore týmto zákonom alebo osobitnými predpismi,9b)

ac) výrobca elektriny za zmenu schémy zapojenia zariadenia výrobcu elektriny v rozpore s týmto zákonom alebo osobitnými predpismi9b), na základe ktorej dochádza k neúčelnému využitiu vyrobenej elektriny alebo využiteľného tepla,

ad) výrobca elektriny za použitie prídavných zariadení, ktorými dosiahne neúmerné množstvo vyrobenej elektriny, na ktoré sa vzťahuje doplatok podľa § 3 ods. 1 písm. c), a ktoré nie je úmerné použitému zariadeniu výrobcu elektriny,

ae) výrobca elektriny, ak nevráti prevádzkovateľovi regionálnej distribučnej sústavy doplatok podľa § 3 ods. 1 písm. c), ktorý mu bol vyplatený v rozpore s podmienkami podpory podľa tohto zákona.“.

V § 16 ods. 2 písmeno a) znie:

„a) od 500 eur do 100 000 eur za správny delikt podľa odseku 1 písm. a) až d), f) až n) a ab) až ae),“.

V § 19 sa odsek 2 dopĺňa písmenom k), ktoré znie:

„k) kritéria pre výber zariadenia výrobcu elektriny podľa § 3 ods. 3 písm. c), na ktoré sa vzťahuje podpora podľa § 3 ods. 1 písm. b) a c).“.

Čl. II

Tento zákon nadobúda účinnosť 1. januára 2013 okrem čl. I bodov 8, 10 a 12, ktoré nadobúdajú účinnosť 1. apríla 2013.